4. napirend Ügyiratszám: BSZ/ /2021.

**ELŐTERJESZTÉS**

**a Képviselő-testület 2021. október 29-i nyilvános ülésére**

**Tárgy: A köztemető rendjéről és a temetkezésről szóló 15/2013. (XII.31.) önkormányzati rendelet módosítása**

**Előterjesztő:** Bíró Imre polgármester

**Előkészítő:** dr. Varga Viktória jegyző

**Tisztelt Képviselő-testület!**

A köztemető rendjéről és a temetkezésről szóló 15/2013. (XII.31.) önkormányzati rendelet (a továbbiakban: Ör.) felülvizsgálata elsősorban a szociális temetés bevezetésének elhalasztása miatt vált szükségessé.

2014. január 1-jétől vezették volna be a szociális temetésre vonatkozó rendelkezéseket, azonban a szociális temetést bevezető, a temetőkről és a temetkezésről szóló 1999. évi XLIII. törvény módosításáról szóló 2013. évi CXXXVIII. törvény 26. § (2) bekezdése szerint a szociális temetésre vonatkozó szakaszok 2024. január 1-én lépnek hatályba.

Fentiek alapján az Ör. szociális temetésre vonatkozó 7. alcímét, így a 15-16. §-okat hatályon kívül kell helyezni.

A hatályon kívül helyezés mellett egyidejűleg a megalkotás óta eltelt időben történt joszabályváltozásoknak való megfelelést biztosító módosítások is szerepelnek a rendelettervezetben, továbbá aktualizálásra keerülnek a 2013 óta változatlan megváltási díjak.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

**HATÁROZATI JAVASLAT**

Balatonszepezd Község Önkormányzata Képviselő-testülete a köztemető rendjéről és a temetkezésről szóló 15/2013. (XII.31.) önkormányzati rendelet módosításáról szóló rendelet-tervezetet elfogadja és \_/2021. (\_.\_.) számon önkormányzati rendeletei közé iktatja.

Szentantalfa, 2021. október 25.

 **Bíró Imre**

 **polgármester**

**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETÉNEK**

**\_\_/2021. (\_. \_.) önkormányzati rendelete**

**a köztemető rendjéről és a temetkezésről szóló 15/2013. (XII.31.) önkormányzati rendelet módosításáról**

(tervezet)

Balatonszepezd Község Önkormányzata Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, a 17. § vonatkozásában a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A köztemető rendjéről és a temetkezésről szóló 15/2013. (XII.31.) önkormányzati rendelet 17. § (5)-(10) bekezdései helyébe a következő rendelkezések lépnek:

„(5) A közösségi együttélés alapvető szabályait sértő magatartással összefüggő önkormányzati hatósági eljárás lefolytatására és a közigazgatási bírság kiszabására átruházott hatáskörben a Zánkai Közös Önkormányzati Hivatal Jegyzője jogosult.

(6) A közösségi együttélés alapvető szabályait sértő magatartás miatt a közigazgatási hatósági eljárás bejelentés vagy a hatóság részéről eljáró személy észlelése alapján hivatalból indul.

(7) A közigazgatási hatósági eljárás

a) cselekményben megnyilvánuló, tevőleges magatartás esetén az elkövetéstől

b) mulasztásban megnyilvánuló magatartás esetén a jogszerű teljesítésre nyitva álló határidő lejártát követő

c) jogellenes állapot fenntartásában megnyilvánuló magatartás esetén a jogellenes állapot megszüntetésére nyitva álló határidő lejártát követő

30 napon belül indítható meg.

(8) A közösségi együttélés alapvető szabályait sértő magatartás természetes személy elkövetője kettőszázezer forintig, jogi személy és jogi személyiséggel nem rendelkező szervezet elkövetője kettőmillió forintig terjedő bírsággal sújtható.

(9) A bírságot a határozat jogerőre emelkedésétől számított 8 napon belül kell megfizetni Balatonszepezd Község Önkormányzata 11748069-15734257 számú költségvetési elszámolási számlájára.

(10) A közösségi együttélés alapvető szabályainak megsértése miatt indult eljárásokban az általános közigazgatási rendtartásról szóló 2016. évi CL. törvény rendelkezéseit kell alkalmazni.”

**2. §**

A köztemető rendjéről és a temetkezésről szóló 15/2013. (XII.31.) önkormányzati rendelet 4. melléklete helyébe az 1. melléklet lép.

**3. §**

Hatályát veszti a köztemető rendjéről és a temetkezésről szóló 15/2013. (XII.31.) önkormányzati rendelet 7. alcíme.

**4. §**

Ez a rendelet 2022. január 1-jén lép hatályba.

Balatonszepezd, 2021. október 29.

 **Bíró Imre dr. Varga Viktória**

 **polgármester jegyző**

1. melléklet a /2021 ( ) önkormányzati rendelethez

**Temetési helyek megváltási díjai (Ft/sírhely)**

|  |  |  |  |
| --- | --- | --- | --- |
|  | **Temetési hely típusa** | **Megváltási (újraváltási) díj** | **Használat időtartama** |
| 1. | 1 személyes sírhely | 25.000 Ft |  25 év |
| 2. | 2 személyes sírhely | 50.000 Ft |  25 év |
| 3. | 4 személyes sírhely | 100.000 Ft |  25 év |
| 4. | Urnasírhely | 25.000 Ft |  20 év |
| 5. | Gyermeksírhely | 25.000 Ft |  25 év |
| 6. | Sírbolt/férőhely | 250.000 Ft |  100 év |
| 7. | Urnakripta/személy | 125.000 Ft |  20 év  |

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

**A köztemető rendjéről és a temetkezésről szóló rendelet módosításáról** szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezet elfogadásának releváns társadalmi, gazdasági költségvetési hatása nincs.

a**b) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet elfogadása adminisztratív többletterhet nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A Rendelet megalkotása a temetőrendelet 2014-es hatályba lépése óta eltelt időben történt jogszabályváltozások miatt, továbbá a szociális temetés hatályon kívül helyezése miatt indokolt.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest több személyi, szervezeti, tárgyi és pénzügyi feltételt nem igényel.